Reykskynjarar hafa reynst mörgum einstaklingum lífgjöf . Þrátt fyrir það eru rúmlega 4% heimila sem hafa ekki reykskynjara . Kostnaður við slíkan öryggisbúnað ætti ekki að stoppa neinn en ódýrustu skynjararnir eru í kringum þúsund krónur . Núna í upphafi aðventunnar , þegar brunar á heimilum eru flestir , er full ástæða til að vera viss um að skynjarar heimilisins séu í lagi . Ef skynjarar eru með 9 vatta rafhlöðu þarf að skipta um þær einu sinni á ári . Gott er að miða það við upphaf aðventu og prófa síðan virkni skynjara eftir að búið er að skipta . Líftími skynjarans sjálfs eru 10 ár . Framleiðsludag má sjá á bakhlið . Ef svo er ekki þá , eru ágætis líkur á að skynjarinn sé orðinn ansi gamall . Ef skynjari er með 10 ára rafhlöðu , þarf að prófa virkni hans árlega með því að ýta á þar til gerðan hnapp . Skynjari á að vera í öllum herbergjum og rýmum þar sem rafmagnstæki eru . Enginn vill kljást við bruna eða afleiðingar hans . Því hvetjum við alla til að hafa öryggi að leiðarljósi núna á aðventunni og yfir hátíðarnar sem endranær . Frekari upplýsingar um eldvarnir heimilisins eru á vis.is og ef vantar rafhlöður í reykskynjara má nálgast þær á skrifstofum okkar . Viltu lesa aðrar fréttir frá VÍS ? Skoðaðu fjölmiðlatorgið .